
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 812 


28 Ιουνίου 2002 


ΑΠΟΦΑΣΕΙ Σ 

Αριθ. ΥΠΠΟ/ΔΙΟΙΚ/Β/35705 

Έγκριση απόφασης Δ.Σ. της Ανώνυμης Εταιρείας Προ¬ 
βολής της Ελληνικής Πολιτιστικής Κληρονομιάς Α.Ε. 
σχετικά με τροποποίηση του Οργανισμού λειτουργίας 
της Εταιρείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 6παρ. 2Ατου Ν. 2557/1997 "Θεσμοί, μέ¬ 
τρα και δράσεις πολιτιστικής ανάπτυξης"(ΦΕΚ 271/Α) που 
προστέθηκε με τις διατάξεις του άρθρου 6 παρ. 1 του Ν. 
2819/2000 "Ίδρυση Εταιρείας Ολυμπιακό Χωριό 2004 
Α.Ε." προστασία Ολυμπιακών Συμβόλων και Σημάτων και 
άλλες διατάξεις" (ΦΕΚ84/Α), και τροποποιήθηκε με το άρ¬ 
θρο 1 παρ. 11 του Ν. 2833/2000 (ΦΕΚ 150/Α). 

β) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137 Α), όπως συμπληρώθηκε 
με το άρθρο 27 του Ν. 2081/1992 (ΦΕΚ 154 Α) και αντικα- 
ταστάθηκε με το άρθρο 1 παρ. 2α του Ν. 2469/1997 (ΦΕΚ 
38 Α). 

2. Την ΥΠΠΟ/ΔΙΟΙΚ/Β/15333/20.3.2001 απόφασή μας 
με την οποία εγκρίθηκε ο Οργανισμός λειτουργίας της 
Ανώνυμης Εταιρείας Προβολής της Ελληνικής Πολιτιστι¬ 
κής Κληρονομιάς Α.Ε. (ΦΕΚ 317/Β/26.3.2001), όπως τρο¬ 
ποποιήθηκε με την ΥΠΠΟ/ΔΙΟΙΚ/Β/21306/ 16.4.2002 
όμοια απόφαση (ΦΕΚ 575/Β/8.5.2002). 

3. Την απόφαση του Διοικητικού Συμβουλίου της "Ανώ¬ 
νυμης Εταιρείας Προβολής της Ελληνικής Πολιτιστικής 
Κληρονομιάς Α.Ε." της 26.6.2002, με την οποία τροποποι¬ 
είται ο Οργανισμός λειτουργίας της Εταιρείας και διαβι¬ 
βάστηκε με το 581/27.6.2002 έγγραφο του Εντεταλμένου 
Συμβούλου αυτής. 

4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
Προϋπολογισμού, αποφασίζουμε: 

Εγκρίνουμε την απόφαση του Διοικητικού Συμβουλίου 
της "Ανώνυμης Εταιρείας Προβολής της Ελληνικής Πολι¬ 
τιστικής Κληρονομιάς Α.Ε." της 26.6.2002, με την οποία 
τροποποιείται ο Οργανισμός λειτουργίας της Εταιρείας 
αυτής που αποτελεί αναπόσπαστο μέρος της παρούσας 
απόφασης. 


ΑΝΩΝΥΜΗ ΕΤΑΙΡΕΙΑ ΠΡΟΒΟΛΗΣ ΤΗΣ ΕΛΛΗΝΙΚΗΣ 
ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ Α.Ε. 

"ΠΟΛΙΤΙΣΤΙΚΗ ΟΛΥΜΠΙΑΔΑ 2001 - 2004" 

ΟΡΓΑΝΙΣΜΟΣ ΛΕΙΤΟΥΡΓΙΑΣ 
ΚΑΙ ΔΙΑΡΘΡΩΣΗ ΥΠΗΡΕΣΙΑΚΩΝ ΜΟΝΑΔΩΝ 

Ο Οργανισμός Λειτουργίας συντάχθηκε έτσι ώστε να 
καλύπτει όλες τις μελλοντικές δραστηριότητες της Εται¬ 
ρείας. Παρακάτω φαίνονται συνοπτικά τα άρθρα του ορ¬ 
γανισμού και ο τίτλος τους. 

Άρθρο 1. Περιεχόμενο του Οργανισμού Λειτουργίας 
(Ο.Λ.) 

Άρθρο 2. Ερμηνεία των διατάξεωντου Οργανισμού Λει¬ 
τουργίας 

Άρθρο 3. Οργανωτική διάρθρωση της Εταιρείας 

Άρθρο 4. Αρμοδιότητες του Διοικητικού Συμβουλίου 
(Δ.Σ.) 

Άρθρο 5. Αρμοδιότητες της Εκτελεστικής Επιτροπής 
(ΕΈ.) 

Άρθρο 6. Αρμοδιότητες του Προέδρου του Διοικητικού 
Συμβουλίου 

Άρθρο 7. Αρμοδιότητες του Διευθύνοντα Συμβούλου 

Άρθρο 8. Αρμοδιότητες του Εντεταλμένου Συμβούλου 

Άρθρο 9. Αρμοδιότητες Διεύθυνσης Νομικών Υπηρε¬ 
σιών 

Άρθρο 10. Νομικό Συμβούλιο 

Άρθρο 11. Αρμοδιότητες Διεύθυνσης Εσωτερικού 
Ελέγχου 

Άρθρο 12. Γραμματεία του Διοικητικού Συμβουλίου 

Άρθρο 13. Αρμοδιότητες Διεύθυνσης Προβολής και 
Επικοινωνίας 

Άρθρο 14. Αρμοδιότητες Διεύθυνσης Σχεδιασμού Προ¬ 
γράμματος 

Άρθρο 15. Αρμοδιότητες Διεύθυνσης Εφαρμογής Προ¬ 
γράμματος 

Άρθρο 16. Αρμοδιότητες Διεύθυνσης Ψηφιακών Εφαρ¬ 
μογών 

Άρθρο 17. Αρμοδιότητες Διεύθυνσης Αναπτυξιακών 
Δραστηριοτήτων 

Άρθρο 18. Αρμοδιότητες Διεύθυνσης Οικονομικών και 
Διοικητικών Λειτουργιών 

Άρθρο 19. Αρμοδιότητες Γραφείου Διεθνών Σχέσεων 

Άρθρο 20. Συμβούλιο Προγραμματισμού 

Άρθρο 21. Θέσεις Εργασίας Προσωπικού 

Άρθρο 22. Θέσεις Διοίκησης 

Άρθρο 23. Ειδικές Συνεργασίες 

Άρθρο 24. Χρησιμοποίηση έκτακτου προσωπικού 

Άρθρο 25. Επιτροπές και Ομάδες Εργασίας 

Άρθρο 26. Άλλες ρυθμίσεις 

Άρθρο 27. Ισχύς του Οργανισμού λειτουργίας 

Διάγραμμα: Οργανόγραμμα 

Άρθρο 1 

Περιεχόμενο του Οργανισμού λειτουργίας (Ο.Δ.) 

Με τον παρόντα Οργανισμό καθορίζεται η οργανωτική 
διάρθρωση της Εταιρείας, οι αρμοδιότητες των υπηρε¬ 
σιών της, οι θέσεις εργασίας και ο αριθμός του προσωπι¬ 
κού της Εταιρείας, με βάση τις διατάξεις του εδαφίου ιδ' 
τηςπαραγράφου 1 του άρθρου 6του Ν. 2819/2000, όπως 
τροποποιήθηκε και συμπληρώθηκε με το Ν. 2833/2000. 

Άρθρο 2 

Ερμηνεία των διατάξεων του Οργανισμού λειτουργίας 

Οι διατάξεις του Οργανισμού λειτουργίας ερμηνεύο¬ 
νται με απόφαση του Διοικητικού Συμβουλίου. Οι αρμο¬ 
διότητες των επιμέρους Υπηρεσιακών Μονάδωντης Εται¬ 
ρείας είναι ενδεικτικές. 

Άρθρο 3 

Οργανωτική διάρθρωση της Εταιρείας 

Τα διαδοχικά διοικητικά επίπεδα της οργανωτικής διάρ¬ 
θρωσης της Εταιρείας είναι: 

• Το Διοικητικό Συμβούλιο 

• Η Εκτελεστική Επιτροπή 

• Ο Πρόεδρος του Διοικητικού Συμβουλίου 

• Ο Διευθύνων Σύμβουλος 

• Ο Εντεταλμένος Σύμβουλος 

• Η Διεύθυνση 

• Το Τμήμα 

• Το Γραφείο 

• Το Γραφείου Προέδρου του Δ.Σ. 

• Το Γραφείο Διευθύνοντος Συμβούλου 

• Το Γ ραφείο Εντεταλμένου Συμβούλου 

Οι Υπηρεσιακές Μονάδες της Εταιρείας, σε επίπεδο Δι¬ 
εύθυνσης, είναι: 

• Η Διεύθυνση Προβολής και Επικοινωνίας (ΔΠΕ) 

• Η Διεύθυνση Σχεδιασμού Προγράμματος (ΔΣΠ) 

• Η Διεύθυνση Εφαρμογής Προγράμματος (ΔΕΠ) 

• Η Διεύθυνση Ψηφιακών Εφαρμογών (ΔΨΕ) 

• Η Διεύθυνση Αναπτυξιακών Δραστηριοτήτων (ΔΑΔ) 

• Η Διεύθυνση Οικονομικών και Διοικητικών λειτουρ¬ 
γιών (ΔΟΔΑ) 

• Η Διεύθυνση Νομικών Υπηρεσιών (ΔΝΥ) 

• Η Διεύθυνση Εσωτερικού Ελέγχου (ΔΕΕ) 

Οι Υπηρεσιακές Μονάδες σε επίπεδο Γ ραφείου είναι: 

• Η Γραμματεία Διοικητικού Συμβουλίου 

• Το Γ ραφείο Διεθνών Σχέσεων 

• Το Γ ραφείο Προέδρου του Δ.Σ. 

• Το Γ ραφείο Διευθύνοντος Συμβούλου 

• Το Γ ραφείο Εντεταλμένου Συμβούλου 

Άρθρο 4 

Αρμοδιότητες του Διοικητικού Συμβουλίου (Δ.Σ.) 


Οι αρμοδιότητες του Δ.Σ. είναι αυτές που καθορίζονται 
στο συστατικό νόμο και στο καταστατικό της Εταιρείας. 

Άρθρο 5 

Αρμοδιότητες της Εκτελεστικής Επιτροπής 

Οι αρμοδιότητες της Εκτελεστικής Επιτροπής είναι αυ¬ 
τές που καθορίζονται στην σχετική Υπουργική Απόφαση. 

Άρθρο 6 

Αρμοδιότητες του Προέδρου 
του Διοικητικού Συμβουλίου 

Οι αρμοδιότητες του Προέδρου του Διοικητικού Συμ¬ 
βουλίου είναι αυτές που καθορίζονται από το Νόμο και το 
καταστατικό της Εταιρείας. 

Στις αρμοδιότητες του Προέδρου του Διοικητικού Συμ¬ 
βουλίου περιλαμβάνεται η απευθείας εποπτεία της Διεύ¬ 
θυνσης Προβολής και Επικοινωνίας, της Διεύθυνσης Νομι¬ 
κών Υπηρεσιών, του Νομικού Συμβουλίου, της Διεύθυνσης 
Εσωτερικού Ελέγχου, της Γραμματείας του Διοικητικού 
Συμβουλίου και του Γ ραφείου Διεθνών Σχέσεων. 

Τον Πρόεδρο του Διοικητικού Συμβουλίου στην εκτέλε¬ 
ση των αρμοδιοτήτων του υποστηρίζει το Γ ραφείο του 
Προέδρου Δ.Σ., το οποίο αποτελεί υπηρεσιακή μονάδα 
της εταιρείας. 

Άρθρο 7 

Αρμοδιότητες του Διευθύνοντα Συμβούλου 

Οι αρμοδιότητες του Διευθύνοντα Συμβούλου είναι αυ- 
τέςπου καθορίζονται από το Νόμο καιτο καταστατικό της 
Εταιρείας. 

Στις αρμοδιότητες του Διευθύνοντα Συμβούλου περι¬ 
λαμβάνεται η εποπτεία της Διεύθυνσης Σχεδιασμού Προ¬ 
γράμματος και Εφαρμογής Προγράμματος. 

Τον Διευθύνοντα Σύμβουλο στην εκτέλεση των αρμο¬ 
διοτήτων του υποστηρίζει το Γ ραφείο του Διευθύνοντος 
Συμβούλου, το οποίο αποτελεί υπηρεσιακή μονάδα της 
εταιρείας. 

Άρθρο 8 

Αρμοδιότητες του Εντεταλμένου Σύμβουλου 

Ο Εντεταλμένος Σύμβουλος ορίζεται με απόφαση του 
Διοικητικού Συμβουλίου και οι αρμοδιότητέςτου είναι αυ¬ 
τές που καθορίζονται από το Νόμο και τη σχετική απόφα¬ 
ση του Διοικητικού Συμβουλίου περί ορισμού Εντεταλμέ¬ 
νου Συμβούλου και ανάθεσης καθηκόντων σε αυτόν. 

Στις αρμοδιότητέςτου Εντεταλμένου Συμβούλου περι¬ 
λαμβάνεται η εποπτεία της Διεύθυνσης Ψηφιακών Εφαρ¬ 
μογών, της Διεύθυνσης Αναπτυξιακών Δραστηριοτήτων 
και της Διεύθ υ νσης Ο ικονο μικών και Διοικητικών Λειτο υ ρ- 
γιών. 

Τον Εντεταλμένο Σύμβουλο στην εκτέλεση των αρμο¬ 
διοτήτων του υποστηρίζει το Γραφείο του Εντεταλμένου 
Συμβούλου, το οποίο αποτελεί υπηρεσιακή μονάδα της 
εταιρείας. 

Άρθρο 9 

Αρμοδιότητες Διεύθυνσης Νομικών Υπηρεσιών 

Η Διεύθυνση Νομικών Υπηρεσιών έχει την αρμοδιότητα 
νομικής υποστήριξης της Εταιρείας δικαστικώς και εξω- 
δίκως. Ως Προϊστάμενος της Διεύθυνσης ορίζεται με από¬ 
φαση του Διοικητικού Συμβουλίου της Εταιρείας δικηγό- 

ρος στον'Αρειο Πάγο ή συνταξιούχος ανώτατος δικαστής 
ή συνταξιούχος ανώτατο μέλος του Νομικού Συμβουλίου 
του Κράτους. Ο Προϊστάμενος έχει την ευθύνη εποπτείας 
οργάνωσης, συντονισμού και καλής λειτουργίας όλων 
των δραστηριοτήτων της Διεύθυνσης και συμμετέχει, 
εφόσον κληθεί από τον Πρόεδρο του Διοικητικού Συμ¬ 
βουλίου, χωρίς ψήφο στις συνεδριάσεις του Διοικητικού 
Συμβουλίου και της Εκτελεστικής Επιτροπής. 

Στις αρμοδιότητες της Διεύθυνσης περιλαμβάνονται: 

• Η παροχή των αναγκαίων συμβουλών και γνωμοδο¬ 
τήσεων. 

• Η ενημέρωση των υπηρεσιών της Εταιρείας επί των 
διατάξεων της νομοθεσίας και νομολογίας σε κάθε θέμα. 

• Η κατάρτιση και ο έλεγχος των κάθε είδους συμβάσε¬ 
ων, συμφωνητικών, διακηρύξεων και κάθε άλλου νομικού 
εγγράφου. 

• Η παροχή κάθε απαραίτητης υπηρεσίας για την κά¬ 
λυψη της υποχρεώσεως δημοσιότητας της Εταιρείας 
προς τις εποπτεύουσες αρχές σύμφωνα με τις ισχύουσες 
διατάξεις. 

• Η παράσταση ενώπιον κάθε δικαστηρίου ή Αρχής και 
η διεκπεραίωση των αναγκαίων διαδικασιών για την νομι¬ 
κή και δικαστική υποστήριξη της Εταιρείας και των οργά¬ 
νων της, εφόσον αυτά εμπλέκονται σε δικαστικές υποθέ¬ 
σεις εξαιτίας τις ιδιότητάς τους. 

• Η συμμετοχή και παροχή υποστήριξης στις κάθε εί¬ 
δους διαπραγματεύσεις που πραγματοποιεί η Εταιρεία. 

• Η κατανομή έργου και ο συντονισμός της δραστηριό¬ 
τητας των συνεργαζομένων με την Εταιρεία δικηγόρων. 

• Η συμμετοχή στις Επιτροπές της Εταιρείας. 

Άρθρο 10 
Νομικό Συμβούλιο 

Στην εταιρεία συνίσταται και λειτουργεί Νομικό Συμ¬ 
βούλιο, που συγκροτείται με απόφαση του Διοικητικού 
Συμβουλίου, με την οποία ορίζεται και η αποζημίωση των 
μελών. Στο Νομικό Συμβούλιο μετέχουν συνταξιούχοι 
ανώτατοι δικαστές, συνταξιούχοι ανώτατα μέλη του Νο¬ 
μικού Συμβουλίου του Κράτους, μέλη του Νομικού Συμ¬ 
βουλίου του Κράτους, καθηγητές Πανεπιστημίου και δι¬ 
κηγόροι. Του Συμβουλίου προεδρεύει ο Προϊστάμενος 
της Διεύθυνσης Νομικών Υπηρεσιών και στις αρμοδιότη- 
τές του εμπίπτει ιδίως η γνωμοδότηση για θέματα μείζο- 
νος σημασίας που εκφεύγουντης τρέχουσας ύλης της Δι¬ 
εύθυνσης Νομικών Υπηρεσιών, μετά από ερώτημα του 
Προέδρου του Διοικητικού Συμβουλίου της Εταιρείας. 

Άρθρο 11 

Αρμοδιότητες Διεύθυνσης Εσωτερικού Ελέγχου 

Στη Διεύθυνση Εσωτερικού Ελέγχου προΐσταται συντα¬ 
ξιούχος ανώτατος δικαστικός ή δημόσιος λειτουργός. 
Στις αρμοδιότητές της ανήκει ο έλεγχος νομιμότητας των 
δαπανών και των συμβάσεων της Εταιρείας. Ο έλεγχος 
μπορεί να είναι προληπτικός ή κατασταλτικός, τακτικός ή 
έκτακτος και πλήρης ή δειγματοληπτικός. Το είδος και το 
αντικείμενο των ελέγχων προσδιορίζεται με απόφαση του 
Διοικητικού Συμβουλίου της Εταιρείας. 

Άρθρο 12 

Γραμματείατου Διοικητικού Συμβουλίου 

Η Γραμματεία του Διοικητικού Συμβουλίου λειτουργεί 


σε επίπεδο Γραφείου, αποτελεί υπηρεσιακή μονάδα της 
Εταιρείας και οι αρμοδιότητές της είναι οι εξής: 

• Προετοιμάζει τα θέματα της ημερήσιας διάταξης, συ- 
νεργαζόμενη για το σκοπό αυτό με όλες τις Υπηρεσιακές 
Μονάδες της Εταιρείας. 

• Φροντίζει για την σύνταξη και κοινοποίηση της ημε¬ 
ρήσιας διάταξης των συνεδριάσεων του Δ.Σ. και της Ε.Ε 
σύμφωνα με τις σχετικές διατάξεις του νόμου. 

• Τηρεί τα πρακτικά των αποφάσεων του Δ.Σ. και της 
Ε.Ε. και μεριμνά για την υπογραφή τους. 

• Επιμελείται της έκδοσης των επικυρωμένων αντιγρά¬ 
φων των πρακτικών ή των αποσπασμάτων τους. 

• Αποστέλλει τα επικυρωμένα αντίγραφα των αποφά¬ 
σεων του Δ.Σ. και της Ε.Ε. προς τις κατά περίπτωση 
εμπλεκόμενες υπηρεσίες της Εταιρείας. 

• Τηρεί ευρετήρια των αποφάσεωντουΔ.Σ. και της Ε.Ε. 

• Έχει την ευθύνη της έκδοσης και παράδοσης των 
προσκλήσεωντωνσυνεδριάσεωντουΔ.Σ. και της Ε.Ε. κα¬ 
θώς και κάθε άλλου εγγράφου στα μέλη του Δ.Σ. και της 
Ε.Ε. 

• Φροντίζει για την παραλαβή, χαρακτηρισμό και συ- 
σχέτιση όλων των εισερχομένων εγγράφων, που αφο¬ 
ρούν το Δ.Σ. και την Ε.Ε., την τήρηση του σχετικού πρω¬ 
τοκόλλου, καθώς και την τήρηση των πρωτοτύπων εγ¬ 
γράφων στο αρχείο. 

• Παρέχει κάθε φύσης γραμματειακή υποστήριξη για 
τις ανάγκες του Δ.Σ. και της Ε.Ε. (δακτυλογραφήσεις, 
αναπαραγωγή εγγράφων, κ.λπ.). 

• Δακτυλογραφεί κάθε έγγραφο Ελληνικό ή ξενόγλωσ¬ 
σο του Δ.Σ. ή της Ε.Ε. και το διεκπεραιώνει. 

• Μεριμνά για τη γραμματειακή υποστήριξη των Γενι¬ 
κών Συνελεύσεων της Εταιρείας. 

Άρθρο 13 

Αρμοδιότητες Διεύθυνσης Προβολής και Επικοινωνίας 

Ο Προϊστάμενος της Διεύθυνσης έχει την ευθύνη της 
εποπτείας, οργάνωσης, συντονισμού και καλής λειτουρ¬ 
γίας όλων των δραστηριοτήτων της Διεύθυνσης. 

Η Διεύθυνση έχει την ευθύνη για την κατάρτιση της συ¬ 
νολικής επικοινωνιακής στρατηγικής της εταιρείας, και ει¬ 
δικότερα: 

• Την επαφή και συνεργασία με τον έντυπο και ηλε¬ 
κτρονικό Τύπο. 

• Την κατάρτιση και υλοποίηση του προγράμματος Δη¬ 
μοσίων Σχέσεων. 

• Τον σχεδίασμά, την κατάρτιση και υλοποίηση του 
προγράμματος ενημερωτικών και διαφημιστικών εκστρα¬ 
τειών στην Ελλάδα και το εξωτερικό, για τα θέματα που 
αφορούν τις δραστηριότητες της Εταιρείας και του 
Υπουργείου Πολιτισμού. 

• Την κατάρτιση και υλοποίηση του προγράμματος χο¬ 
ρηγιών. 

• Την επιμέλεια των δημιουργικών εργασιών κατά τις 
ανάγκες της Εταιρείας. 

• Κάθε άλλο θέμα σχετικό με το αντικείμενο δραστη¬ 
ριότητας της Διεύθυνσης. 

Στα πλαίσια της Διεύθυνσης λειτουργεί Γ ραφείο Επι¬ 
κοινωνίας της Επικράτειας Πολιτισμού, το οποίο είναι 
υπεύθυνο για την προβολή των θεμάτων που αφορούν τις 
δράσεις του Υπουργείου Πολιτισμού. Τον επικεφαλής 
του Γ ραφείου ορίζει με απόφασή του ο Πρόεδρος του Δι¬ 
οικητικού Συμβουλίου. 

Άρθρο 14 

Αρμοδιότητες Διεύθυνσης Σχεδιασμού Προγράμματος 

Ο Προϊστάμενος της Διεύθυνσης έχει την ευθύνη της 
εποπτείας, οργάνωσης, συντονισμού και καλής λειτουρ¬ 
γίας της Διεύθυνσης. 

Στις αρμοδιότητες της Διεύθυνσης περιλαμβάνονται: 

• Η κατάρτιση των σχεδίων του ετήσιου αλλά και των 
μεσοπρόθεσμων προγραμμάτων των εκδηλώσεων που 
θα διοργανώνει η Εταιρεία. 

• Η παραλαβή των προτάσεων διοργάνωσης πολιτιστι¬ 
κών εκδηλώσεων. 

• Ο τυπικός έλεγχος των παραπάνω προτάσεων. 

• Η τήρηση αρχείου προτάσεων. 

• Ο καταμερισμός των προτάσεων σε επιτροπές επε¬ 
ξεργασίας για αξιολόγηση. 

• Ο συντονισμός των επιτροπών επεξεργασίας και η 
γραμματειακή τους υποστήριξη. 

• Η συνεργασία με τη Διεύθυνση Εφαρμογής Προ¬ 
γράμματος προκειμένου οι προτάσεις να ελέγχονται από 
πλευράς των προϋποθέσεων υλοποίησής τους. 

• Η προώθηση των προτάσεων, μετά από τις σχετικές 
διαδικασίες κοστολόγησης, στα κατά περίπτωση εξου¬ 
σιοδοτημένα όργανα Διοίκησης της εταιρείας με σχετική 
εισήγηση για τη λήψη της τελικής απόφασης. 

Άρθρο 15 

Αρμοδιότητες Διεύθυνσης Εφαρμογής Προγράμματος 

Ο Προϊστάμενος της Διεύθυνσης έχει την ευθύνη της 
εποπτείας, οργάνωσης, συντονισμού και καλής λειτουρ¬ 
γίας της Διεύθυνσης. 

Στις αρμοδιότητες της Διεύθυνσης περιλαμβάνονται: 

• Η αξιολόγηση από πλευράς εφαρμογής και οικονομι¬ 
κού περιεχομένου των προτάσεων σε συνεργασία με τη 
Διεύθυνση Σχεδιασμού Προγράμματος. 

• Η κάθε είδους αναγκαία διαπραγμάτευση για τη βελ¬ 
τίωση των όρων των συμβάσεων για την υλοποίηση του 
προγράμματος, κατά τις οδηγίες της Διοίκησης της Εται¬ 
ρείας. 

• Η προετοιμασία και η σύνταξη των όρων των σχετικών 
συμβάσεων σε συνεργασία με την Διεύθυνση Νομικών 
Υπηρεσιών και τις Οικονομικές Υπηρεσίες της Εταιρείας 
σε σχέση με τις εισπράξεις και τις πληρωμές. 

• Η οργάνωση του σχεδίου εφαρμογής για κάθε δράση 
του προγράμματος. 

• Η παρακολούθηση της ορθής εξέλιξης των εργασιών 
υλοποίησης του προγράμματος. 

• Η τεχνική υποστήριξη, κάλυψη και μέριμνα για όλες 
τις αναγκαίες διαμορφώσεις και διαρρυθμίσεις των εσω¬ 
τερικών ή εξωτερικών χώρων που χρησιμοποιούνται για 
τις εκδηλώσεις της Εταιρείας. 

• Η ευθύνη για τον προγραμματισμό όλων των ανα¬ 
γκαίων προμηθειών για την πραγματοποίηση των εκδη¬ 
λώσεων (κατάρτιση προγράμματος προμηθειών για την 
έγκαιρη πραγματοποίησή τους). 

• Η μέριμνα για την ορθή οργάνωση των εκδηλώσεων. 

• Η μέριμνα για την αντιμετώπιση κάθε θέματος που 
αφορά διερμηνεία και μετάφραση σε σχέση με τις εκδη¬ 
λώσεις. 

• Η ευθύνη και ο έλεγχος της πιστής τήρησης των υπο¬ 
χρεώσεων και των αντιπαροχών των τρίτων έναντι της 
Εταιρείας από την εφαρμογή του προγράμματος. 


• Ο έλεγχος της ορθής εφαρμογής των συμβάσεων και 
η εκτέλεση των διαδικασιών πιστοποίησης σε συνεργασία 
με τις Οικονομικές Υπηρεσίες της Εταιρείας. 

• Κάθε άλλο θέμα σχετικό με το αντικείμενο δραστη¬ 
ριότητας της Διεύθυνσης. 

Άρθρο 16 

Αρμοδιότητες Διεύθυνσης Ψηφιακών Εφαρμογών 

Ο Προϊστάμενος της Διεύθυνσης έχει την ευθύνη της 
εποπτείας, οργάνωσης, συντονισμού και καλής λειτουρ¬ 
γίας των δραστηριοτήτων της Διεύθυνσης. 

Στις αρμοδιότητες της Διεύθυνσης περιλαμβάνονται τα 
εξής: 

• Η εκπόνηση ή η ανάθεση μελετών για την υλοποίηση 
έργων και σχεδίων δράσης, σχετικών με την ανάδειξη του 
πολιτισμού στην Κοινωνία της Πληροφορίας. 

• Η υλοποίηση, η επιστασία και η παρακολούθηση έρ¬ 
γων ανάπτυξης πληροφοριακών συστημάτων και αντί¬ 
στοιχων υποδομών για λογαριασμό του Υπουργείου Πο¬ 
λιτισμού, μετά από απόφαση του Υπουργού Πολιτισμού, 
με στόχο τη δημιουργία ελληνικού ψηφιακού πολιτιστικού 
αποθέματος. 

• Η διαχείριση, η μέριμνα για διαρκή τεχνική υποστήρι¬ 
ξη και η παραγωγική λειτουργία των συστημάτων που θα 
αναπτυχθούν από τα παραπάνω έργα καθώς και ο σχε- 
διασμός προγραμμάτων εκπαίδευσης για τους τελικούς 
χρήστες αυτών. 

• Ο σχεδιασμός και η υλοποίηση καινοτόμων έργων και 
δράσεων πληροφορικής και επικοινωνιών με στόχο την 
ταυτόχρονη ηλεκτρονική προβολή και κάλυψη σημαντι¬ 
κών πολιτιστικών γεγονότων καθώς και η δημιουργία "ει¬ 
κονικών 11 γεγονότων της πολιτιστικής κληρονομιάς και 
του σύγχρονου πολιτιστικού αποθέματος της χώρας στο 
διαδίκτυο. 

• Η ευθύνη για την συμμετοχή στην τεχνική υποστήρι¬ 
ξη και εξέλιξη του κεντρικού κόμβου ΟΔΥΣΣΕΑΣ του ελ¬ 
ληνικού πολιτισμού στο διαδίκτυο καθώς και η επέκταση 
και αναβάθμιση του πανελλαδικού πολιτιστικού δικτύου 
δεδομένων. 

• Η ανάπτυξη αξιοποιήσιμων, ποιοτικά και οικονομικά, 
ηλεκτρονικών εκδόσεων με πολιτιστικό περιεχόμενο. 

• Ο σχεδιασμός, η ανάπτυξη, η διαχείριση καιη μέριμνα 
για διαρκή υποστήριξη του ηλεκτρονικού καταστήματος 
της εταιρείας στο διαδίκτυο καθώς και η μέριμνα για την 
ηλεκτρονική προώθηση των πωλήσεων. 

• Ο σχεδιασμός, η ευθύνη ανάπτυξης, η επιστασία και 
η μέριμνα για την τεχνική υποστήριξη και συντήρηση των 
πληροφοριακών συστημάτων που υποστηρίζουν την λει¬ 
τουργία όλων των Υπηρεσιακών Μονάδων της εταιρείας. 

• Η συμμετοχή σε εθνικά και διεθνή ερευνητικά και ανα¬ 
πτυξιακά προγράμματα, σχετικών με την εφαρμογή νέων 
τεχνολογιών στον πολιτισμό. 

• Η μέριμνα καθιέρωσης προτύπων και συστημάτων 
διασφάλισης ποιότητας των παραγομένων ψηφιακών 
προϊόντων και υπηρεσιών. 

• Η συμβουλευτική και γνωμοδοτική υποστήριξη του 
Υπουργείου Πολιτισμού σε θέματα τεχνολογιών πληρο¬ 
φορικής και επικοινωνιών. 

• Κάθε άλλο θέμα σχετικό με το αντικείμενο δραστη¬ 
ριότητας της Διεύθυνσης. 

Άρθρο 17 

Αρμοδιότητες Διεύθυνσης 
Αναπτυξιακών Δραστηριοτήτων 

Ο Προϊστάμενος της Διεύθυνσης, έχει την ευθύνη της 
εποπτείας, οργάνωσης, συντονισμού και καλής λειτουρ¬ 
γίας των δραστηριοτήτων της Διεύθυνσης. 

Στις αρμοδιότητες της Διεύθυνσης περιλαμβάνονται τα 
εξής: 

• Η διάθεση και εμπορική αξιοποίηση προϊόντων και 
υπηρεσιών που συνδέονται με την ανάδειξη και προβολή 
της πολιτιστικής κληρονομιάς και του πολιτιστικού δυνα¬ 
μικού της χώρας και παράγονται από την εταιρεία ή τρί¬ 
τους ή δίκτυα αυτών (υπηρεσίες ΥΠ.ΠΟ., Τ.Α.Π., λοιπούς 
δημόσιους ή ιδιωτικούς φορείς). 

• Η δημιουργία και ανάπτυξη δικτύων πώλησης (σημεία 
πώλησης) της Εταιρείας, στην Ελλάδα ή στο εξωτερικό 
και η σύνταξη του αντίστοιχου προγράμματος ανάπτυξης 
των δικτύων. 

• Η κατάρτιση μητρώων προμηθευτών και πελατών. 

• Η κατάρτιση του γενικού προγράμματος πωλήσεων 
και των προβλέψεων πωλήσεων. 

• Η προώθηση των πωλήσεων και η σύνταξη του αντί¬ 
στοιχου ετήσιου προγράμματος. 

• Η ανάληψη παραγγελιών. 

• Η εξυπηρέτηση και η ικανοποίηση των πελατών. 

• Η διενέργεια ερευνών αγοράς, η εκπόνηση μελετών 
σε σχέση με τα παραπάνω καθώς και ο σχεδιασμός προϊ¬ 
όντων και υπηρεσιών. 

• Ο σχεδιασμός, η διαχείριση και η υλοποίηση ειδικών 
προγραμμάτων, δράσεων και έργων του Υπουργείου 
Πολιτισμού, που χρηματοδοτούνται ή συγχρηματοδο- 
τούνται από την Ευρωπαϊκή Ένωση ή και από τους Εθνι¬ 
κούς Πόρους, όταν τα προγράμματα, δράσεις και έργα 
αυτά αφορούν στην ανάδειξη και προβολή της πολιτι¬ 
στικής κληρονομιάς και του σύγχρονου πολιτισμού της 
χώρας. 

• Η υλοποίηση τεχνικών μελετών και έργων. 

• Κάθε άλλο θέμα σχετικό με το αντικείμενο δραστη¬ 
ριότητας της Διεύθυνσης. 

Άρθρο 18 

Αρμοδιότητες Διεύθυνσης 
Οικονομικών και Διοικητικών λειτουργιών 

Ο Προϊστάμενος της Διεύθυνσης έχει την ευθύνη για: 

• Τον συντονισμό των εργασιών της Διεύθυνσης Οικο¬ 
νομικών και Διοικητικών λειτουργιών. 

• Την εισήγηση των περιοδικών προϋπολογισμών της 
Εταιρείας και την κανονική τήρησή τους. 

• Την εποπτεία του Λογιστηρίου, του Ταμείου και των 
διαδικασιών προμηθειών της Εταιρείας. 

• Την παρακολούθηση της αποδοτικότητας του προ¬ 
σωπικού του Διεύθυνσης οικονομικών και διοικητικών λει¬ 
τουργιών. 

• Την σύνταξη του Ισολογισμού της Εταιρείας. 

• Τον γενικό έλεγχο εκτέλεσης των κάθε φύσης εργα¬ 
σιών της Διεύθυνσης, σύμφωνα με τους αντίστοιχους κα¬ 
νονισμούς. 

Η Διεύθυνση αποτελείται από τα ακόλουθα τμήματα 
στις αρμοδιότητες των οποίων περιλαμβάνονται τα εξής: 

Τμήμα Λογιστηρίου 

• Η τήρηση των διαδικασιών απεικόνισης των οικονομι¬ 


κών πράξεων της Εταιρείας (Λογαριασμοί λογιστικού 
σχεδίου, βιβλία, καταστάσεις κ.λπ.) σύμφωνα με το υφι¬ 
στάμενο λογιστικό σχέδιο. 

• Η τήρηση των διαδικασιών ετοιμασίας των παραστα¬ 
τικών για την διενέργεια κάθε είδους εισπράξεων ή πλη¬ 
ρωμής δαπανών της Εταιρείας. 

• Η διαμόρφωση και παρακολούθηση ταμειακού προ¬ 
γράμματος της Εταιρείας. 

• Η παροχή στοιχείων για την κοστολόγηση των έργων 
και υπηρεσιών της Εταιρείας. 

• Η διαμόρφωση στοιχείων ισολογισμού και παροχή κά¬ 
θε είδους στοιχείων για την διαμόρφωση των οικονομικών 
προγραμμάτων της Εταιρείας. 

Τμήμα Ταμείου 

• Η διενέργεια των εισπράξεων και των πληρωμών της 
Εταιρείας. 

• Η τήρηση των διαδικασιών απεικόνισης των ταμεια¬ 
κών πράξεων στα αντίστοιχα βιβλία και παραστατικά του 
Ταμείου. 

Τμήμα Προσωπικού 

• Η τήρηση μητρώου και αρχείων προσωπικού. 

• Η τήρηση διαδικασιών που σχετίζονται με τις κάθε φύ¬ 
σης διοικητικές υποθέσεις του προσωπικού (προσλή¬ 
ψεις, απολύσεις, βεβαιώσεις, πειθαρχικά κ.λπ.). 

• Η τήρηση διαδικασιών μισθοδοσίας προσωπικού. 

• Η τήρηση διαδικασιών παρακολούθησης της αποδο¬ 
τικότητας του προσωπικού της εταιρείας. 

• Η μέριμνα για την κατάρτιση του προσωπικού. 

Τ μήμα Οργάνωσης 

• Η εισήγηση των συστημάτων οργάνωσης και εσωτε¬ 
ρικών διαδικασιών της Εταιρείας, του γενικού συστήμα¬ 
τος προγραμματισμού και κατάρτιση των αντίστοιχων 
προγραμμάτων. 

• Η εισήγηση των συστημάτων ανάπτυξης και αξιολό¬ 
γησης του προσωπικού κατάρτιση του σχετικού προ¬ 
γράμματος. 

• Η παρακολούθηση της υλοποίησης των παραπάνω. 

Τμήμα Προμηθειών 

• Η συγκέντρωση παραγγελιών σύμφωνα με τις ανά¬ 
γκες όλων των τμημάτων. 

• Ο προγραμματισμός διενέργειας προμηθειών σύμ¬ 
φωνα με τις παραπάνω παραγγελίες. 

• Η διεκπεραίωση διαδικασιών προμήθειας εξοπλι¬ 
σμού, εξαρτημάτων και υλικών. 

• Η ποιοτική και ποσοτική παραλαβή και παράδοση στο 
Λογιστήριο για εξόφληση των αντίστοιχων τιμολογίων. 

• Η τήρηση αρχείων προμηθειών και προμηθευτών. 

Τ μήμα Διαχείρισης Αποθήκης 

• Ητήρησητωνδιαδικασιώνπαραλαβής, αποθήκευσης 
και χορήγησης υλικών. 

• Ο έλεγχος αποθεμάτων με βάση το πρόγραμμα προ¬ 
μηθειών. 

• Η τήρηση αρχείων αποθήκης και η διενέργεια απο- 
γραφών. 

Τμήμα Γραμματείας και Γενικής Μέριμνας 

• Η δακτυλογράφηση, αναπαραγωγή και διακίνηση αλ¬ 
ληλογραφίας και εγγράφων. 

• Η οργάνωση, ταξινόμηση και τήρηση γενικού αρχείου. 

• Η πρωτοκόλληση εγγράφων και αλληλογραφίας. 

• Η γραμματειακή υποστήριξη. 

• Η ευθύνη γιατη συντήρηση καιτον καθαρισμάτων κτι¬ 
ρίων και του εξοπλισμού της Εταιρείας. 

• Τα μεταφορικά μέσα. 

Άρθρο 19 

Αρμοδιότητες Γραφείου Διεθνών Σχέσεων 

Το Γραφείο Διεθνών Σχέσεων αποτελεί υπηρεσιακή μο¬ 
νάδα της εταιρείας και στις αρμοδιότητές του περιλαμ¬ 
βάνονται όλα τα σχετικά με τις διεθνείς σχέσεις της εται¬ 
ρείας και των αντικειμένων που αυτή χειρίζεται, κατά τις 
ειδικότερες οδηγίες του Προέδρου του Διοικητικού Συμ¬ 
βουλίου. 

Άρθρο 20 

Συμβούλιο Προγραμματισμού 

Στο Συμβούλιο Προγραμματισμού, που είναι το συντο¬ 
νιστικό όργανο των υπηρεσιακών λειτουργιών, προε¬ 
δρεύει ο Πρόεδρος του Διοικητικού Συμβουλίου και συμ¬ 
μετέχουν ο Διευθύνων Σύμβουλος, ο Εντεταλμένος Σύμ¬ 
βουλος και οι Προϊστάμενοι των Διευθύνσεων της 
Εταιρείας. Τον Πρόεδρο του Διοικητικού Συμβουλίου 
όταν κωλύεται ή απουσιάζει αναπληρώνουν κατά σειρά ο 
Διευθύνων Σύμβουλος και ο Εντεταλμένος Σύμβουλος. 

Στο Συμβούλιο Προγραμματισμού ελέγχεται η πορεία 
των έργων των Διευθύνσεων σε σχέση με το πρόγραμμα 
δράσης της εταιρείας και με σκοπό την αποτελεσματικό¬ 
τερη απόδοση και επιλύονται προβλήματα συντονισμού 
των Υπηρεσιακών Μονάδων. 

Άρθρο 21 

Θέσεις Εργασίας Προσωπικού 

Κάθε εργαζόμενος στην Εταιρεία κατέχει μία θέση ερ¬ 
γασίας, ο τίτλος της οποίας αντιστοιχεί, κατά το δυνατό, 
στο πραγματικό της περιεχόμενο. Η ανάληψη της ευθύ¬ 
νης από έναν εργαζόμενο περισσότερων από μιας θέσης 
εργασίας, γίνεται, εάν κριθεί αυτό σκόπιμο, με εισήγηση 
του Διευθύνοντα Συμβούλου ή του Εντεταλμένου Συμ¬ 
βούλου, κατά περίπτωση και απόφαση του Διοικητικού 
Συμβουλίου. 

Οι θέσεις εργασίας διακρίνονται σε τρεις κατηγορίες, 
τις εξής: 

• Τη Διοίκηση 

• Τα στελέχη 

• Το προσωπικό υποστήριξης 

Τα στελέχη είναι πτυχιούχοιτριτοβάθμιας εκπαίδευσης 
(Α.Ε.Ι. ή Τ.Ε.Ι.) ή διαθέτουν ιδιαίτερη γνώση και επαγγελ¬ 
ματική εμπειρία στοντομέα που απασχολούνται και κατα¬ 
λαμβάνουν θέσεις Διευθυντών, Τμηματαρχών, Υπευθύ¬ 
νων Γ ραφείων και Υπευθύνων Ειδικών Προγραμμάτων, ή 
απλού στελέχους στο πλαίσιο των αρμοδιοτήτων της κά¬ 
θε Υπηρεσιακής Μονάδας στην οποία υπηρετούν. 

Το Προσωπικό Υποστήριξης είναι απόφοιτοι δευτερο¬ 
βάθμιας (Δ.Ε.) ή πρωτοβάθμιας (Υ.Ε) εκπαίδευσης και κα¬ 
ταλαμβάνουν τις αναγκαίες θέσεις διοικητικού καιλοιπού 
προσωπικού που υποστηρίζει το έργο των Υπηρεσιακών 
Μονάδων. 

Οι θέσεις εργασίας της Εταιρείας, είναι συνολικά εκα¬ 
τόν σαράντα (140) και κατά κατηγορία προσωπικού, είναι 
οι εξής: 

• Θέσεις Διοίκησης: τρεις (3) 

• Θέσεις Στελεχών: ογδόντα (80) 

• Θέσεις Προσωπικού Υποστήριξης: πενήντα επτά (57) 


Οι θέσεις που αναφέρονται παραπάνω δεν είναι απα¬ 
ραίτητο να καλύπτονται όλες. Η κάλυψή τους και ο αριθ¬ 
μός των εργαζομένων ανά Υπηρεσιακή Μονάδα, εξαρτά- 
ται από τις δραστηριότητες της Εταιρείας. 

Με απόφαση του Διοικητικού Συμβουλίου τα στελέχη 
και το Προσωπικό υποστήριξης κατανέμονται στις Υπη¬ 
ρεσιακές Μονάδες της Εταιρείας ανάλογα με τις ανά¬ 
γκες. 

Άρθρο 22 
Θέσεις Διοίκησης 

Στο επίπεδο της Διοίκησης της Εταιρείας προβλέπονται 
οι θέσεις του Προέδρου του Διοικητικού Συμβουλίου, του 
Διευθύνοντος Συμβούλου και του Εντεταλμένου Συμβού¬ 
λου οι οποίες και καταλαμβάνονται με το διορισμό των 
αντιστοίχων οργάνων, όπως προβλέπουν οι κείμενες δια¬ 
τάξεις. 

Άρθρο 23 

Ειδικές συνεργασίες 

Εκτός των συγκεκριμένων θέσεων εργασίας που ανα¬ 
λυτικά προβλέπονται στο προηγούμενο άρθρο του Ορ¬ 
γανισμού λειτουργίας, η Εταιρεία, μετά από απόφαση 
του Διοικητικού Συμβουλίου, δύναται να συνεργάζεται και 
με εξωτερικούς συνεργάτες για την κάλυψη ειδικών ανα¬ 
γκών. 

Άρθρο 24 

Χρησιμοποίηση εκτάκτου προσωπικού 

Με απόφαση του Διοικητικού Συμβουλίου της Εταιρεί¬ 
ας και με σκοπό την εκτέλεση εργασιών, δύναται να προ¬ 
σλαμβάνεται με σύμβαση ορισμένου χρόνου ή έργου 
έκτακτο προσωπικό για κάλυψη εποχικών αναγκών της 
Εταιρείας. Το προσωπικό αυτό πρέπει να έχει αποδεδειγ¬ 
μένη εμπειρία πάνω στο ειδικό θέμα για το οποίο συνά- 
πτεται η σύμβαση. 

Άρθρο 25 

Επιτροπές και Ομάδες Εργασίας 

Με απόφαση του Δ.Σ. της Εταιρείας, είναι δυνατόν να 
συγκροτούνται Επιτροπές ή Ομάδες Εργασίας, από το 
προσωπικό της Εταιρείας ή/και από τρίτους, με καθήκο¬ 
ντα και αρμοδιότητες που δεν εντάσσονται στις αρμοδιό¬ 
τητες των υπηρεσιακών μονάδων ή από ειδικότητες που 
δεν υφίστανται στο απασχολούμενο ανθρώπινο δυναμικό 
ή για αντικείμενα στα οποία η εταιρεία δεν έχει αναπτύξει 
επαρκή τεχνογνωσία. 

Άρθρο 26 
Άλλες ρυθμίσεις 

Η κατανομή του προσωπικού στις διάφορες υπηρεσίες 
καθώς και η οργάνωση των Διευθύνσεων σε τμήματα γί¬ 
νεται με απόφαση του Διοικητικού Συμβουλίου μετά από 
εισήγηση του Διευθύνοντα Συμβούλου ή του Εντεταλμέ¬ 
νου Συμβούλου, ανάλογα με τις εκάστοτε ανάγκες όλων 
των υπηρεσιών της εταιρείας. 

Υπεύθυνοι Διευθύνσεων και Τμημάτων σε περίπτωση 
απουσίας ή κωλύματος ή κενής θέσης τοποθετούνται με 
απόφαση του Διοικητικού Συμβουλίου μετά από εισήγη¬ 
ση του Διευθύνοντα Συμβούλου ή του Εντεταλμένου Συμ¬ 
βούλου. 

Ο τρόπος λειτουργίας κάθε Υπηρεσίας της Εταιρείας 
καθώς και κάθε άλλη λεπτομέρεια, εκτός αυτών που ορί¬ 
ζονται από το Νόμο, είναι δυνατόν να ρυθμίζονται με ειδι¬ 
κούς κανονισμούς ή αποφάσεις του Διοικητικού Συμβου¬ 
λίου. 

Άρθρο 27 

Ισχύς του Οργανισμού Λειτουργίας 

Ο παρών Οργανισμός Λειτουργίας εγκρίνεται από το Δι¬ 
οικητικό Συμβούλιο της Εταιρείας και η ισχύς εφαρμογής 


του αρχίζει από την ημερομηνία της τελικής έγκρισής του 
από τον Υπουργό Πολιτισμού. 

Με την έναρξη εφαρμογής του παρόντος παύει να ισχύ¬ 
ει κάθε προηγούμενη απόφαση με αντίθετο περιεχόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

